S-5325/2022

Mál þetta, sem dómtekið var 15. febrúar sl., er höfðað með ákæru, útgefinni af lögreglustjóranum á höfuðborgarsvæðinu 15. nóvember 2022, á hendur: „Í-kk-þgf S-kk-þgf G-kk-þgf, kt. [...], [...], Reykjavík, fyrir eftirtalinn brot:

1. Skjalabrot með því að hafa, föstudaginn 16. apríl 2021, í blekkingarskyni sett skráningarnúmerin [...], sem tilheyra Ford Transit bifreið, á Renault Kango bifreið sem bera átti skráningarmerkin [...] en lögregla hafði afskipti af ákærða þar sem hann var farþegi í bifreiðinni við Hringbraut í Hafnarfirði.

M.007-2021-[...].

Telst háttsemi þessi varða 1. mgr. 157. gr. almennra hegningarlaga nr. 19/1940.

2. Þjófnað með því að hafa, fimmtudaginn 22. apríl 2021, dælt eldsneyti með dælulykli í eigu A að fjárhæð 11.445 kr. á bifreiðina [...] á bensínstöðinni B í Kópavogi, við [...].

M.007-2021-[...]

Telst háttsemi þessi varða við 1. mgr. 244. gr. almennra hegningarlaga nr. 19/1940.

3. Umferðarlagabrot með því að hafa, mánudaginn 7. júní 2021, ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 670 ng/ml, demoxepam 200 ng/ml, desmetýlklórdíazepoxíð 850 ng/ml, klónazepam 6,1 ng/ml og klórdíazepoxíð 220 ng/ml) um Ármúla í Reykjavík, við Háaleitistbraut þar sem lögregla stöðvaði aksturinn.

M.007-2021-[...]

Telst háttsemi þessi varða við 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þjófnað með því að hafa, miðvikudaginn 9. júní 2021, brotist inn í kaffistofu C, [...] í Reykjavík og stolið þaðan HP fartölvu, 4 g netbeini frá Vodafone og Nextbook Ares spjaldtölvu, að áætluðu verðmæti 101.890 kr.

M.007-2021-[...]

Telst háttsemi þessi varða við 1. mgr. 244. gr. almennra hegningarlaga nr. 19/1940.

5. Fíkniefnalagabrot með því að hafa, sunnudaginn 20. júní 2021, í félagi við þekktan aðila, á dvalarstað sínum að [...] í Reykjavík, haft í vörslum sínum í sölu-og dreifingarskyni samtals 200 kannabisplöntur, og hafa um nokkurt skeið fram til þessa dags ræktað greindar plöntur sem lögregla fann við leit.

M.007-2021-[...]

Telst háttsemi þessi varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Þjófnað og tilraun til þjófnaðar með því að hafa, föstudaginn 9. júlí 2021, stolið bakpoka í vinnuskúr við [...]í Reykjavík sem innihélt muni samkvæmt munaskrá lögreglu nr. [...] og notað greiðslukort í eigu D kt. [...] til úttekar í E við [...] í Reykjavík og stolið þaðan 51.000 kr. og gert tilraun til að nota sama kort til úttekta rí E við [...]í Reykjavík.

M.007-2021-[...]

Telst háttsemi þessi varða við 1. mgr. 244. gr. og 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

7. Þjófnað og fjársvik með því að hafa, miðvikudaginn 28. júlí 2021, greitt fyrir eldsneyti í sjálfsafgreiðslu með dælulykli í eigu F, kt. [...], samtals að fjárhæð staðgreiðsluviðskiptum með framvísun á dælulykli í eigu sama manns sem ákærði hafði heimildarlaust í fórum sínum og með því svikið út vörur að verðmæti 16.694 kr.

M.007-2021-[...]

Telst háttsemi þessi varða við 1. mgr. 244. gr. og 248. gr. almennra hegningarlaga nr. 19/1940.

8. Þjófnað og fjársvik með því að hafa, fimmtudaginn 29. júlí 2021, greitt fyrir eldsneyti í sjálfsafgreiðslu með dælulykli í eigu H kt. [...] samtals að fjárhæð 1.000 kr. og blekkt starfsmenn I í staðgreiðsluviðskiptum með framvísun á dælulykli í eigu sama manns sem ákærði hafði heimildarlaust í fórum sínum og með því svikið úr vörur að verðmæti 43.554 kr. með nánar tilgreindum hætti.

M.007-2021-[...]

Tilvik Vettvangur Fjárhæð

1 I 10.093 kr.

2 I 22.485 kr.

3 I 5.876 kr.

4 I 5.100 kr.

Telst háttsemi þessi varða við 1. mgr. 244. gr. og 248. gr. almennra hegningarlaga nr. 19/1940.

9. Þjófnað með því að hafa, laugardaginn 7. ágúst 2021, brotist inn í húsnæðið að [...] í Reykjavík og stolið þaðan svörtu Sensa reiðhjóli og kveikjuláslykli á grænu hálsbandi ásamt fjórum öðrum lyklum en þýfið fannst fyrir utan [...] í Reykjavík, við hús nr. [...], og hafa í kjölfarið yfirgefið vettvang og skilið eftir reiðhjól af gerðinni Specialized Sirrus Elite, svartan Under Armour bakpoka, grænan fjölnotapoka og hvíta 66 gráður norður tösku með ætluðu þýfi.

M.007-2021-[...]

Telst háttsemi varða við 1. mgr. 244. gr. almennra hegningarlaga nr. 19/1940.

10. Þjófnað með því að hafa, laugardaginn 7. ágúst 2021, í félagi við þekktan aðila brotist inn í húsnæðið að [...] í Reykjavík og stolið þar munum samkvæmt muna skrá lögreglu nr. [...].

M.007-2021-[...]

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Krafist er upptöku á 200 kannabisplöntum og munum sem haldlagðir voru við leit og ákærði notaði við ræktunina sem tilgreindir eru í undir munaskrá lögreglu nr. [...], í ákærulið 5, samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á 0,5 stk. af alprazolam Krka, 8 stk. af rivotril og 11. stk. af refmifentanil actavis, sem hald var lagt á í ákærulið 9, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 2. mgr. 104. gr. lyfjalaga nr. 100/2020.“

Ákærði krefst vægustu refsingar sem lög leyfa.

I Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dags. 10. nóvember 2022, á ákærði að baki sakaferil frá árinu [...] og hefur síðan þá hlotið tíu refsidóma vegna m. a. auðgunarbrota, líkamsárása, umferðarlagabrota og brota gegn lögum um ávana- og fíkniefni. Einnig hefur ákærði tvisvar gengist undir sektargerð lögreglustjóra vegna brota gegn lögum um ávana- og fíkniefni, 3. október 2013 og 1. nóvember 2019.

Þá var ákærði, [...]2020, með dómi spænsks dómstóls dæmdur til greiðslu sektar vegna aksturs án ökuréttinda en sá dómur liggur ekki fyrir. V ar ákærði með dómum héraðsdóms, [...]2015 og [...]2016, m. a. sakfelldur fyrir hilmingu, sbr. 1. mgr. 254. gr. almennra hegningarlaga. Þá var hann með dómi héraðsdóms [...]2016 dæmdur í 30 daga fangelsi fyrir þjófnað og með dómi héraðsdóms [...]2019 dæmdur í 18 mánaða fangelsi fyrir tilraun til stórfellds fíkniefnalagabrots, sbr. 173. gr. a, sbr. 20. gr. almennra hegningarlaga og líkamsárás, sbr. 217. gr. sömu laga. Þann [...] 2020 var ákærða veitt reynslulausn á eftirstöðvum refsingarinnar, 253 dögum, í tvö ár. Með úrskurði héraðsdóms [...]2021 var ákærði talinn hafa rofið reynslulausnina og var honum gert að afplána eftirstöðvar hennar. Ákærði var með dómi héraðsdóms [...]2020 sakfelldur fyrir fjársvik og akstur undir áhrifum ávana- og fíkniefna og akstur án þess að hafa ökuskírteini meðferðis. Voru brot ákærða hegningarauki við dóm frá [...]2019, sbr. 78. gr. almennra hegningarlaga, og var ákærða ekki gerð sérstök refsing en hann sviptur ökurétti í 18 mánuði frá dómsuppsögu.

Ákærði hefur játað brot sitt skýlaust. Í samræmi við framangreint telst akstur ákærða undir áhrifum ávana- og fíkniefna ítrekaður. Refsing ákærða er ákvörðuð með hliðsjón af sakarefni og 77. og 255. gr. almennra hegningarlaga og þykir hæfilega ákvörðuð fangelsi í átta mánuði. Í ljósi sakarferils ákærða eru ekki forsendur til að skilorðsbinda dæmda refsingu. Þá greiði ákærði sekt til ríkissjóðs, að fjárhæð 420.000 krónur, sem ákærða ber að greiða innan fjögurra vikna frá uppkvaðningu dóms þessa að telja en sæta ella fangelsi í 26 daga.

Með vísan til þeirra lagaákvæða er greinir í ákæru er ákærði sviptur ökurétti í þrjú ár frá uppkvaðningu dómsins að telja og gerðar upptækar til ríkissjóðs 200 kannabisplöntur og munir sem haldlagðir voru við leit og ákærði notaði við ræktun og tilgreindir eru í undirmunaskrá lögreglu nr. [...] vegna ákæruliðar 5, 0,5 stk. af alprazolam Krka, 8 stk. af rivotril og 11 stk. af refmifentanil actavis sem hald var lagt á við rannsókn þeirra atvika er greinir í 9. ákærulið.

Ákærði greiði málsvarnarþóknun skipaðs verjanda síns, S-kvk-ef Á-kvk-ef B-kvk-ef lögmanns, 450.000 krónur að meðtöldum virðisaukaskatti og hefur þá verið tekið tillit til vinnu lögmannsins á rannsóknarstigi, og 204.896 krónur í annan sakarkostnað.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, Í-kk-nf S-kk-nf G-kk-nf, sæti fangelsi í átta mánuði.

Ákærði greiði 420.000 króna í sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 26 daga.

Ákærði er sviptur ökurétti í þrjú ár frá uppkvaðningu dómsins að telja.

Upptækar eru gerðar 200 kannabisplöntur og munir sem notaðir voru við ræktun og tilgreindir eru í undirmunaskrá lögreglu nr. [...] vegna ákæruliðar 5, 0,5 stk. af alprazolam Krka, 8 stk. af rivotril og 11 stk. af refmifentanil actavis.

Ákærði greiði málsvarnarþóknun skipað verjanda síns, S-kvk-ef Á-kvk-ef B-kvk-ef lögmanns, 450.000 krónur, og 204.896 krónur í annan sakarkostnað.

S-kvk-nf E-kvk-nf K-kvk-nf (sign)